OpenLLM-France/wikimedia huggingface dataset:
# Son Coll

Son Coll és un llogaret situat a Deià (Mallorca), concretament a la part alta del terme, entre Son Beltran, Llucalcari i Can Miquelet. L'alqueria primitiva, travessada pel camí de Son Coll, que uneix Deià amb l'alqueria de Castelló i Sóller, va ser objecte des d'antic de diverses particions, arran de les quals s'originà un petit nucli de cases, avui reconegut com a urbà per l'Ajuntament de Deià.
A les acaballes del segle xx el llogaret es trobava molt dividit, amb diverses cases, dues d'elles amb tafona i on el llinatge Coll era el més habitual.
Robert Graves hi va adquirir una casa, que va esdevenir residència del seu fill, el fotògraf Joan Graves Pritchard.
L'any 2007 un matrimoni alemany va comprar una de les cases de Son Coll i creà la seva web oficial Arxivat 2010-11-07 a Wayback Machine., amb textos en anglès i en alemany.

## Bibliografia

* Gran Enciclopèdia de Mallorca. Volum 3.
# Shouting Out Love

"Shouting Out Love" és una cançó enregistrada pel grup de R&B the Emotions i emesa com a senzill l'octubre de 1977 per Stax Records. Va ascendir al número 12 del rànquing de cançons Cashbox Top R&B i al número 31 de la llista Billboard Hot Soul Songs.

## Visió general

"Shouting Out Love" va ser composta per Carl Smith i produïda per Al Bell, William Brown i Marvell Thomas i també va sortir a l'àlbum Sunshine de 1977 de The Emotions.

## Crítica

Andrew Hamilton d'AllMusic va descriure Shouting Out Love com una cançó amb "un bon ritme, un gran ganxo i una veu sensacional".

## Aparicions en altres mitjans

La cançó va aparèixer a la banda sonora del llargmetratge de 2012 The Sapphires.

## Gràfiques

| Llistes (1978) | Rànquing |
| U.S. Cashbox Top R&B Songs | 12 |
| U.S. Billboard Hot Soul Songs | 31 |

## Referències

* ↑ The Emotions: Shouting Out Love. Stax Records, October 1977.
* ↑ «Cashbox R&B Singles». cashboxmagazine.com. Cashbox, January 21, 1978. Arxivat de l'original el de desembre 19, 2019. [Consulta: d’abril 10, 2023].
* ↑ «The Emotions: Shouting Out Love (Hot Soul Songs)». billboard.com. Billboard.
* ↑ The Emotions: Shouting Out Love. Stax Records, October 1977. The Emotions: Shouting Out Love. Stax Records. October 1977.
* ↑ Hamilton, Andrew. «The Emotions: Sunshine». allmusic.com. Allmusic.
* ↑ «The Sapphires (soundtrack)». imdb.com.
* ↑ «Cashbox R&B Singles». cashboxmagazine.com. Cashbox, January 21, 1978. Arxivat de l'original el de desembre 19, 2019. [Consulta: d’abril 10, 2023]."Cashbox R&B Singles" Arxivat 2019-12-19 a Wayback Machine.. cashboxmagazine.com. Cashbox. January 21, 1978.
* ↑ «The Emotions: Shouting Out Love (Hot Soul Songs)». billboard.com. Billboard."The Emotions: Shouting Out Love (Hot Soul Songs)". billboard.com. Billboard.
# Silvina Ocampo

Silvina Inocencia Ocampo Aguirre (Buenos Aires, 28 de juliol de 1903 — 14 de desembre de 1993) va ser una escriptora argentina. Va escriure poesia i relats fantàstics. La seva germana Victoria Ocampo i el seu marit Adolfo Bioy Casares també van ser escriptors i van col·laborar amb Jorge Luis Borges en diverses ocasions. Se la considera una figura fonamental de la literatura argentina del segle xx. Va rebre el Premio Municipal de Literatura (1954) i el Premi Nacional de Poesia (1953 i 1962).

## Obres

* Viaje olvidado (contes), 1937
* Poemas de amor desesperado (poesia), 1949
* Lo amargo por lo dulce (poesia), 1962
* El pecado mortal (antologia), 1966
* Los días de la noche (contes), 1970
* Y así sucesivamente (contes),1987
* Cornelia frente al espejo (contes), 1988

## Referències

* ↑ «Silvina Ocampo | enciclopedia.cat». [Consulta: 5 novembre 2023].
* ↑ «Fantástica y misteriosa Silvina» (en castellà). Ministerio de Cultura de Argentina. [Consulta: 5 novembre 2023].
# Societat científica de Lituània

La Societat científica de Lituània (en lituà Lietuvių mokslo draugija) fou una organització científica, cultural, i educativa que estigué activa entre 1907 i 1940 a Vílnius, Lituània. Va ser fundada el 1907 a iniciativa de Jonas Basanavičius.
L'assemblea fundacional va venir lloc el 7 d'abril del 1907. Aquesta assemblea elegí Jonas Basanavičius com a president, Stasys Matulaitis i Povilas Matulionis com a vice-presidents, Jonas Vileišis com a secretari, Antanas Vileišis com a tresorer i Antanas Smetona com a bibliotecari. Altres membres de l'organització foren Juozas Tumas-Vaižgantas, Juozas Bagdonas, i Petras Vileišis. Jonas Basanavičius en fou el president fins a la seva mort el 1927.
La Societat dirigí la recerca sobre la llengua lituana i els seus dialectes, junt amb un recerca històrica antropològica, arqueològica, i d'altre tipus. Gestionava una biblioteca, un arxiu, una sala de lectura, i un museu, i estava implicada en la publicació de llibres de text lituans. La Societat també publicava el diari erudit Lietuvi Tauta (La Nació Lituana). El 1911 el magistrat de la ciutat de Vílnius començà el procés per demolir el Castell Superior de la ciutat, i utilitzar el turó com a dipòsit de subministrament d'aigua. La Societat Científica lituana, sota la direcció de Jonas Basanavičius, inicià una protesta i aconseguí l'èxit en evitar la demolició planejada. Les restes del castell se salvaren. La Societat també treballà per preservar els castells de Lida i Trakai.
La Societat es trobava al Palau de Vileišis. El gener de 1938 la societat fou prohibida pel govern polonès, quan Vílnius formava part de Polònia. La Societat continuà les seves activitats el gener de 1939 sota el seu nou nom nou, la Societat Lituana d'Amics de la Ciència (Lietuvių mokslo mylėtoju draugija). Després que Lituània rebés la ciutat a finals del 1939, per part de la Unió Soviètica com a resultat del Pacte Mólotov-Ribbentrop, la propietat de la Societat fou transferida a l'Institut de Lituanística el 1940, i més tard a l'Acadèmia lituana de les ciències. La majoria de les exposicions foren posteriorment transferides al Museu Lituà d'Història i Etnografia; la col·lecció numismàtica se n'anà al Museu d'art lituà.

## Membres honorífics

* Adalbert Bezzenberger
* Baudouin de Courtenay
* Phillip Fortunatov
* Aleksei Xàkhmatov
* Tadeusz Wróblewski

## Referències

* ↑ Puzinas, Jonas «Dr. Jonas Basanavičius – Founder of Aušra». Lituanus, 3, 23, 1977. Arxivat de l'original el 2011-06-30. ISSN: 0024-5089 [Consulta: 6 novembre 2012].
* 1 2 Šlapelytė-Sirutienė, Gražutė «Daktaras Jonas Basanavičius». Aidai, 5, 01-05-1977, pàg. 193–198. ISSN: 0002-208X.
* ↑ «Scientific Library». Institut de literatura lituana i folklore. Arxivat de l'original el 2008-03-18. [Consulta: 6 novembre 2012].
# Logrian de Florian

Logrian-Florian és un municipi francès, situat al departament del Gard i a la regió d'Occitània.
# Molí del Soler (Sant Sadurní d'Osormort)

El Molí del Soler és una obra de Sant Sadurní d'Osormort (Osona) protegida com a bé cultural d'interès local.

## Descripció

Antic molí que consta d'un cos de planta rectangular amb cossos adossats al sud i a l'oest de manera que es forma un pati interior o barri davant l'entrada principal situada ponent. El recinte d'aquest sector és tancat per una reixa de ferro, aquí podem observar els cossos adossats que són de menys alçada, el de la dreta amb un portal rectangular. L'entrada principal presenta un arc de mig punt en el portal, una finestra a la planta i dues al primer pis. Al sector nord, on es veuen clarament els dos cossos, s'hi adossen petits coberts i s'hi obren finestres d'arc rebaixat i de totxo. A llevant podem observar la xemeneia principal de la construcció feta de maó. La part de tramuntana es troba coberta per la vegetació i és gairebé inaccessible. Al sud-est hi ha una bassa.

## Història

Antic molí situat a la riba de la riera Major, que pertany a la parròquia de Sant Sadurní d'Osormort que un principi fou terme de Sant Llorenç del Munt o de Cerdans, més tard s'uní civilment al terme d'Espinelves i ara és independent. La notícia històrica del molí es troba lligada a la del Soler, mas que el trobem documentat en el fogatge de 1553 de la parròquia i terme de St. Sadurní d'Osormort quan habitava el mas un tal "Joan Solé". El nomenclàtor de la província de Barcelona de l'any 1860 parla de l'existència de "dos fábricas de papel de estraza i un molino harinero". El Soler segurament que fou una de les dites fàbriques de paper perquè la tradició oral encara ens consta que fou un molí paperer.

## Referències

* 1 2 «Molí del Soler». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Fotolog

Fotolog (o fotoblog) és una variant de weblog, que consisteix bàsicament en una galeria d'imatges fotogràfiques publicades regularment per un o més autors. Generalment, amb la foto, el propietari del fotolog hi posa comentaris referits i tot sovint es desen les dades tècniques, com ara el tipus o marca de càmera. També és important la data, ja que en la majoria dels fotologs el nombre de fotos diàries estan limitades. Normalment els fotologs accepten comentaris com si fos un llibre de visites.
Els fotologs es poden dividir en dues categories: els destinats als amants de la fotografia i els utilitzats per a formar comunitats.
Entre els primers gairebé sempre es tracta d'un lloc on el seu propietari és una sola persona, és a dir, no és possible crear d'altres fotologs al mateix lloc. En el segon cas es tracta de llocs amb milers de fotologs, els quals els usuaris poden posar enllaços als seus fotologs preferits, afavorint així que les persones coneguin als amics dels seus amics, tal com més o menys ja fa Orkut. Aquest tipus de fotolog és una moda entre els adolescents. L'única estadística d'edats disponible és la de PhotoBlog.net, lloc que no fomenta l'ús de les comunitats. No obstant això, el 58% dels membres tenen menys de 18 anys. D'aquesta manera, és possible que en altres llocs, dedicats específicament a un públic juvenil, la xifra sigui encara més gran.
Finalment, hi ha una situació intermèdia: dos dels proveïdors de fotologs més coneguts, Fotolog.com i Photoblog.be, estan dirigits a un públic internacional anglosaxó amb ganes de publicar les seves fotos.

## Referències

* ↑ Classificació per edats, a photoblog.be

## Enllaços externs

* Fotolog.com
* Photoblog.be
# Barranc de Ca l'Andreu

El Barranc de Ca l'Andreu és un torrent afluent per la dreta del Torrent de Cal Morros que transcorre íntegrament pel terme municipal de Pinós (Solsonès). La seva xarxa hidrogràfica està constituïda per un únic curs fluvial.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Baiju Bhatt

Baiju Prafulkumar Bhatt (Poquoson, 1985) és un empresari i multimilionari estatunidenc d'ascendència índia. És co-fundador, juntament amb Vladimir Tenev, de Robinhood, una empresa de servicis financers amb seu als Estats Units.

## Primers anys

Baiju Prafulkumar Bhatt, fill d'immigrants indis, va créixer en Poquoson, Virginia. Va obtenir una llicenciatura en física de la Universitat Stanford, on també va completar un mestratge en matemàtiques en 2008. Ell i Tenev es van conèixer durant el temps de Bhatt a Stanford.
En 2013, Bhatt va co-fundar la plataforma comercial Robinhood ab Tenev. La idea va sorgir en presenciar els problemes en la indústria financera durant les protestes de 2011 de Occupy Wall Street.
Després d'una correguda de finançament al maig de 2018 que va augmentar la valoració de Robinhood a 6.000 milions de dolars, Baiju Bhatt i Vlad Tenev es van convertir en multimilionaris. A l'agost de 2021, Forbes va estimar el seu patrimoni net en 2.400 milions de dòlars.
Bhatt va parlar en Disrupt SF 2018 sobre inversions, on va anunciar plans per a llançar una oferta pública inicial per a Robinhood en 2019. Robinhood va sortir a la borsa l'any seguent.

## Vida personal

Bhatt està casat, té un fill i viu en Palo Alt, Califòrnia.

## Referències

* ↑ Vix. «20 Things You Didn’t Know About Baiju Bhatt». moneyinc.com, 2020. Arxivat de l'original el 29 de gener de 2021. [Consulta: 29 gener 2021].
* ↑ «Baiju Prafulkumar Bhatt». linkedin.com. Arxivat de l'original el 29 de gener de 2021. [Consulta: 29 gener 2021].
* ↑ «I'm Baiju Bhatt, Robinhood CEO, and This Is How I Work». lifehacker.com. [Consulta: 29 gener 2021].
* ↑ «Baiju Prafulkumar Bhatt: Executive Profile & Biography - Bloomberg». www.bloomberg.com. [Consulta: 23 juliol 2018].
* 1 2 «Robinhood Founders Are Billionaires in Silicon Valley Minute». [Consulta: 23 juliol 2018].
* 1 2 «Forbes profile: Baiju Bhatt». Forbes. [Consulta: 18 juliol 2021].
* ↑ «Robinhood aims at IPO as the fintech startup seeks CFO». [Consulta: 11 gener 2019].
# Baika (Saràtov)

* Per a altres significats, vegeu «Baika».
Baika (en rus: Байка) és un poble de l'óblast de Saràtov, a Rússia, segons el cens del 2010 tenia 32 habitants. Pertany al districte municipal de Rtísxevo.

## Referències

* ↑ «Aleksandrovka». GeoNames.
* ↑ «Схема территориального планирования Ртищевского муниципального района Саратовской области». Федеральная государственная информационная система территориального планирования (ФГИС ТП).
* ↑ «Об утверждении реестра административно-территориального деления Саратовской области (с изменениями на 12 апреля 2019 года), Постановление Правительства Саратовской области от 29 октября 2015 года №545-П». docs.cntd.ru. Arxivat de l'original el 2020-11-13. [Consulta: 22 novembre 2020].
# Autònoe (nereida)

* Per a altres significats, vegeu «Autònoe».
Autònoe (en grec antic Αὐτονόη) va ser, segons la mitologia grega, una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis.
La mencionen Apol·lodor i Hesíode a les seves llistes de nereides.

## Referències

* ↑ Apol·lodor. Βιβλιοθήκη, I, 2, 7
* ↑ Hesíode. Teogonia, 259
# Koki Yonekura

Koki Yonekura (Chiba, Prefectura de Chiba, Japó, 17 de maig de 1988) és un futbolista japonès. Va disputar 1 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2015 | 1 | 0 |
| Total | 1 | 0 |

## Referències

* ↑ National Football Teams
# Koki Ogawa

Koki Ogawa (小川 航基, 8 d'agost de 1997) és un futbolista japonès.

## Selecció del Japó

Va debutar amb la selecció del Japó el 2019. Va disputar 1 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2019 | 1 | 3 |
| Total | 1 | 3 |

## Referències

* ↑ Koki Ogawa a National-Football-Teams.com (anglès)
# Zawiet al-Aryan

Zawiet al-Aryan o Zawiyet el-Arian (àrab: زاویة العریان, Zāwiyat al-ʿAryān) és un llogaret a uns 4 km al sud-est de les piràmides de Guiza, situat entre aquesta necròpolis i la d'Abusir, a la riba del Nil, a 7 km al nord de Saqqara. Pràcticament enfront, a la banda est del riu, hi ha l'antiga ciutat de Memfis.
A l'oest del llogaret, en una àrea desèrtica elevada, hi ha la necròpolis de Zawiet al-Aryan, constituïda principalment per dues piràmides que no es van acabar, la piràmide de Khaba, tercer rei de la III dinastia, també anomenada piràmide de capes i la piràmide de Nebka o piràmide inacabada, de la IV dinastia.
El nom fa uns 50 anys que ja no és utilitzat pels pobladors del lloc. S'hi ha trobat un serekh d'Iri-Hor.

## Referències

* ↑ Verner, Miroslav. The Pyramids: The Mystery, Culture, and Science of Egypt's Great Monuments. Grove Press. 2001 (1997). ISBN 0-8021-3935-3 (anglès)

## Enllaços externs

* Recull fotogràfic de la necròpolis. (castellà)
# Zrenjanin

Zrenjanin (ciríl·lic Зрењанин, romanès Becicherecu Mare, hongarès Nagybecskerek, alemany: Großbetschkerek) és una ciutat a Sèrbia, situada a la vora del riu Begej, a 47 quilòmetres de Novi Sad, a la província de Voivodina.
La seua població (2002) era de 132.051 habitants. Entre les seues indústries destaquen: la conserveria de verdures, el refinatge de sucre, el molt de farina, la cervesera, la fabricació de maquinària agrícola, el processament de melassa i de polpa de remolatxa i l'elaboració de productes lactis; en les proximitats d'aquesta ciutat es fabriquen catifes.

## Història

Situada en la regió del Banat, des del segle XIV fins a 1935 (i des de 1941 fins a 1944), la ciutat va portar el seu nom original, Becskerek, en diferents versions: Bechereky, Becsekere, Becskerek, Großbetschkerek, Veliki Bečkerek.
El nom oficial serbi de la ciutat va canviar de 1935 a 1941, i després de 1944 a 1946 a Petrovgrad. El nom serbi actual prové de Žarko Zrenjanin, un heroi local que va lluitar en la Segona Guerra Mundial. Durant la Segona Guerra Mundial, va ser el líder dels comunistes i combatents partidistes de Vojvodina. A prop de l'antiga Becskerek, el 1735 es va fundar Nova Barcelona, una colònia d'exiliats d'austriacistes

## Composició de la població

* Serbis (74,81%),
* Magiars (10,76%),
* Iugoslaus (1,93%),
* Romanesos (1,9%),
* Gitanos (1,87%),
* Eslovacs (1,81%),
* altres (6,92%).

## Ciutats agermanades

* Timişoara, Timiş (Romania).
* Arad, Arad (Romania).
* Békéscsaba, Bekés, Hongria.

## Referències

* ↑ Dorca, Josep. «Els catalans del Danubi. La Nova Barcelona de la Voivodina». [Consulta: 14 juliol 2019].
* ↑ «Una bandera turca arrasó la Barcelona del Danubio» (en castellà). La Vanguardia, 18-10-1992. [Consulta: 7 juny 2020].

## Vegeu també

* Nova Barcelona
# Xerraire llunat

El xerraire llunat (Ianthocincla lunulata) és un ocell de la família dels leiotríquids (Leiothrichidae).

## Hàbitat i distribució

Habita les espesures de bambú als Himàlaies, al centre de la Xina, al sud de Kansu, sud de Shensi i oest de Szechwan.

## Referències

* ↑ «Xerraire llunat». Cercaterm. TERMCAT, Centre de Terminologia. Rev. 20/12/2021(català)
# Xerraire modest

El xerraire modest (Trochalopteron subunicolor) és un ocell de la família dels leiotríquids (Leiothrichidae).

## Hàbitat i distribució

Habita boscos i matolls dels Himàlaies al nord-est de l'Índia des del centre de Nepal cap a l'est fins Arunachal Pradesh, sud-est del Tibet, nord-est de Myanmar, sud-oest de la Xina a l'oest de Yunnan i nord del Vietnam al nord-oest de Tonquín.

## Referències

* ↑ «Xerraire modest». Cercaterm. TERMCAT, Centre de Terminologia. Rev. 20/12/2021(català)
# William Beebe

Charles William Beebe (29 de juliol de 1877 – 4 de juny de 1962) va ser un naturalista nord-americà, explorador i autor de Ser naturalista és millor que ser un Rei.
Va néixer en el si d'una família acomodada del districte de Brooklyn, Nova York. Va estudiar zoologia a la Universitat de Colúmbia i va treballar com a cuidador d'aus en la Societat Zoològica de Nova York. Va deixar aquest treball per lliurar-se a una vida aventurera, viatjant per Àsia i Amèrica del Sud acompanyat de diverses ajudants.
A mitjan anys 1920 va viatjar a les illes Galápagos, on va començar a realitzar immersions en alta mar. Més tard va formar equip amb Otis Barton, qui provenia d'una família molt rica i va aportar els 12.000 dòlars que li van permetre dissenyar i construir la primera batisfera. En 1930, amb la primera immersió de la batisfera, van aconseguir descendir a una profunditat de 183 m, establint un rècord mundial, i en 1934 van aconseguir superar el rècord de descens anterior, aconseguint els 923 metres de profunditat, marca que es va mantenir fins passada la Segona Guerra Mundial. Després d'aquest extraordinari esdeveniment, Beebe va perdre l'interès per les immersions i es va dedicar a l'estudi de la zoologia i l'entomologia tropical en les selves de Trinidad i Veneçuela.

## Obra

Beebe va escriure múltiples llibres de les seves expedicions, alguns van ser grans vendes, sent especialment interessants les seves exploracions en el mar. Entre els llibres de divulgació que va escriure destaquen Galápagos, fi del món i Dies en la selva, a més d'altres llibres amb temes com la fauna, la flora, o l'ornitologia.
* Two Birds Lovers in Mexico, 1905
* The Birds: Its Form and Function, 1906
* Tropical Wild Life, 1917
* Monograph of the Pheasants, 1918-1922 (4 tomos)
* Jungle Peace, 1918
* Galápagos, World's End, 1923
* Jungle's Days, 1925
* The Arcturus Adventure: Beneath Tropic Seas, 1928
* Half Mile Down, 1934
* Book of Bays, 1942
* The Book of Naturalists, 1945
* High Jungle, 1949

## Referències

* ↑ Beebe, William. The Bird, its Form and Function. Nova York: Henry Holt and Company, 1906. ISBN 1172109389.
* ↑ Beebe, William. Jungle Peace. Nova York: Henry Holt and Company, 1918.
# İnci Özdil

Zehra İnci Özdil (més coneguda com a İnci Özdil, Ankara, 8 de desembre de 1960) és una directora d'orquestra turca.
És la primera turca (i la segona dona després de la peruana Carmen Moral, a treballar amb l'Òpera Estatal turca) dirigint una orquestra simfònica a Turquia. Va graduar-se al Conservatori d'Ankara, on tingué com a professor de composició Nevit Kodallı. Va iniciar la seva carrera com a vicedirectora de l'Orquestra Simfònica d'Istanbul, el 1992. Özdil va fundar l'Orquestra de cambra d'Antalya el 1994, que el 1997 va passar a ser l'Orquestra Simfònica d'Antalya. Des del 2015, després de jubilar-se com a directora de l'Orquestra Simfònica de Bursa, es va dedicar també a la política, presentant-se com a candidata a diputada del TBMM, el parlament turc, a les files del Vatan Partisi, l'antic Partit dels Treballadors turc.

## Referències

* ↑ «Zehra İnci Özdil kimdir? (Qui és Zehra İnci Özdil?)» (en turkish). İhlas Gazetecilik. Turkiye 50 yil, 23-06-2018. [Consulta: 3 novembre 2020].
* ↑ HIZLAN, Doğan. «Müzikte kadının yükselişi» (en turc). [Consulta: 13 gener 2021].
* ↑ «Zehra İnci Özdil». vatanpartisi.org.tr. [Consulta: 13 gener 2021].
* ↑ «Kaffed - Türkiye'nin İlk Kadın Orkestra Şefi: İnci Özdil» (en turc). Arxivat de l'original el 2021-01-15. [Consulta: 13 gener 2021].
# Xmgrace

Grace vol dir "GRaphing, Advanced Computation and Exploration of data." És una eina gràfica 2D WYSIWYG per als sistemes X Window i Motif. Xmgrace és un programari lliure per al tractament i representació de dades, i funciona en gairebé qualsevol versió de sistema operatiu del tipus Unix. També ha estat transportat amb èxit a VMS, OS/2, i Win9*/NT/2000/XP (en Cygwin).

## Història

El Grace és un descendent del programa de Paul Turner ACE/gr, anomenat d'altra manera com a Xmgrace. El Xmgrace va ser versionat amb el nom de Grace pel grup desenvolupador de Grace liderat per Evgeny Stambulchik. El grup va publicar Grace sota la llicència GPL. En Paul Turner encara manté una versió tancada de l'original Xmgr.

## Característiques

Xmgrace permet obtenir resultats i diagrames de qualitat per publicacions. Pot ser utilitzat des d'una interfície d'apuntar i clicar o bé des d'una d'encriptada o en codi. El programa pot realitzar tant regressions lineals i no lineals de mínims quadrats ajustant a funcions complexes definides per l'usuari. Altres eines d'anàlisi inclouen transformades de Fourier, integració i derivades i interpolació entre d'altres.

## Programes que empren Xmgrace

* GROMACS
* MCell
* MOLPRO
* NAMD
* Visual Molecular Dynamics
* GNU Octave

## Vegeu també

* Programari gràfic

## Enllaços externs

* Grace Home page (anglès)
* Pàgina web del Projecte Xmgrace (anglès)
# Yeats (cràter)

Yeats és un cràter d'impacte en el planeta Mercuri de 92 km de diàmetre. Es troba al sud del cràter Li Po i al sud-oest del cràter Sinan. Porta el nom del poeta irlandès William Butler Yeats (1865-1939), i el seu nom va ser aprovat per la Unió Astronòmica Internacional el 1976.
La seva vora és circular i està intacte, excepte a la banda nord on un cràter secundari li ha fet una osca. Està vorejada per un cràter més petit, sense nom, al nord-oest. En en centre del cràter hi ha una petita muntanya.

## Referències

* ↑ «Yeats». Gazetteer of Planetary Nomenclature. United States Geological Survey, 14-10-2016. [Consulta: 10 juny 2017].

## Vegeu també

* Llista de cràters de Mercuri